2019 yil 19 iyul kuni Buxoro viloyati Shofirkon tumani IIBdan hujjatlar tushgan, deb xabar qilmoqda O‘zbekiston Respublikasi IIV Jamoatchilik va OAV bilan aloqalar boshqarmasi. Ularga ko‘ra, shu yil 17 iyul kuni G‘ijduvon tumanida yashovchilar 29 yoshli O.B. va 28 yoshli F.E.lar, Navoiy viloyatining Konimex tumani Daugiztau qo‘rg‘oniga boruvchi ichki yo‘lda Shofirkon tumanida yashovchi 35 yoshli D.B. ismli ayolni kuch ishlatish yo‘li bilan qo‘rqitib, 4 mln. so‘m puli va zanjirini olib voqea joyidan yashiringanliklari, ko‘rilgan choralar natijasida O.B. va F.E.lar ushlanganliklari ko‘rsatilgan. Holat yuzasidan jinoyat ishi qo‘zg‘atilib, tergov harakatlari olib borilmoqda.